Hertz dannede par med skuespilleren [[Axel Strøbye]] fra 1962 til 1975, og de fik sammen børnene, Tomas (f. 1966) og Micaëla Strøbye (f. 1968). Sønnen Tomas blev som 10 måneder gammel hjerneskadet på grund af en hjernehindebetændelse efter en kighostevaccination,<ref name="autogeneret2">[https://k-h.dk/lone-hertz-jeg-tror-paa-miraklet/ Kristelig Handicapforening<!-- Botgenereret titel -->]</ref> hvilket bl.a. medvirkede til han ikke udviklede evnen til at kunne tale. Han har siden lært skriftsprog, og har tilbragt en stor del af sit voksne liv på [[Egmont Højskolen]] i [[Hou]].<ref name=":5" /> Sønnens diagnose blev på sigt det, der brød Hertz og Strøbyes forhold, da Strøbye havde svært ved at kapere sønnens tilstand: "...''men han (Strøbye, red.) havde slet ikke psyke til at have et barn med så tungt et handicap som Tomas. Han følte uretten så dybt, da Tomas’ vaccinationsskade blev underkendt af sundhedsmyndighederne. Han kunne ikke i længden bære det, og vores samliv brød sammen...".''<ref name=":5" /> Hertz skrev i 1980 bogen ''Tomas - et barn du ikke nå,'' og skrev og producerede herefter dokumentarfilmen af [[Tomas - et barn du ikke kan nå|samme navn]] i 1980, som omhandler livet i en "handicappet familie", som Hertz selv udtalte det.<ref name=":5" /> Dokumentaren endte med at vinde en Bodil-pris i kategorien "[[Bodilprisen for bedste dokumentarfilm|Bedste dokumentar]]" i 1980. Hertz har også skrevet bogen ''[[Sisyfosbreve]]'' i 1992, som er en samling af breve, Hertz har skrevet til sin søn igennem tiden, sammen med en række dialoger, Hertz og sønnen har haft ved hjælp af staveplader.<ref name=":4" />
Levende_personer Kunst Kultur